b'\n_START_ARTICLE_\nFeraponto vienuolynas\n_START_SECTION_\nIstorija\n_START_PARAGRAPH_\nVienuolynas buvo \xc4\xafkurtas \xc5\xa1v. Feraponto 1398 m. atokioje Rusijos \xc5\xa1iaur\xc4\x97je, \xc4\xaf rytus nuo garsaus Kirilo-Belozersko vienuolyno, pavadinto kito vienuolio \xc5\xa1v. Kirilo vardu. Vienuolyno \xc5\xa1lov\xc4\x97 prad\xc4\x97jo sklisti valdant Kirilo mokiniui \xc5\xa1v. Martinianui, kuris 1447 m. tur\xc4\x97jo tapti Sergijevo Lavros Trejyb\xc4\x97s valdytoju. _NEWLINE_Net ir mirus Martinianui, jo vienuolyn\xc4\x85 saugojo ir palaik\xc4\x97 Rusios kunigaik\xc5\xa1\xc4\x8dio Ivano III \xc5\xa1eimos nariai. Seniausi\xc4\x85 vienuolyno statin\xc4\xaf - Mergel\xc4\x97s Gimimo sobor\xc4\x85 (1490 m.) - sum\xc5\xabrijo i\xc5\xa1 plyt\xc5\xb3 meistrai i\xc5\xa1 Rostovo. \xc5\xa0is pastatas yra geriausiai i\xc5\xa1silaik\xc4\x99s i\xc5\xa1 trij\xc5\xb3 pana\xc5\xa1i\xc5\xb3 sobor\xc5\xb3, pastatyt\xc5\xb3 apie 1490-uosius Rusijos \xc5\xa1iaur\xc4\x97je. Visos vidin\xc4\x97s sienos yra padengtos ne\xc4\xafkainojamomis viduram\xc5\xbei\xc5\xb3 tapytojo Dionisijaus freskomis. Tai paskutin\xc4\x97 i\xc5\xa1likusi Rusijos viduram\xc5\xbei\xc5\xb3 ba\xc5\xbeny\xc4\x8dia su pilnai nuda\xc5\xbeytomis sienomis._NEWLINE_1530-aisiais pastatyti kulto relikvij\xc5\xb3 ir brangenybi\xc5\xb3 saugykla, refektoriumas, Apsirei\xc5\xa1kimo ba\xc5\xbeny\xc4\x8dia su varpine. Tuo metu vienuolynas naudojosi ypatingomis privilegijomis, kurias jam suteik\xc4\x97 Ivanas R\xc5\xabstusis, tur\xc4\x97j\xc4\x99s netoliese 60 kaim\xc5\xb3. Pats caras da\xc5\xbenai lankydavosi vienuolyne kaip piligrimas._NEWLINE_\xe2\x80\x9eSm\xc5\xabtos\xe2\x80\x9c metais (1598\xe2\x80\x931613) vienuolyn\xc4\x85 nusiaub\xc4\x97 lenkai. Atkuriant vienuolyn\xc4\x85, \xc4\xaf kompleks\xc4\x85 buvo \xc4\xaftraukti paskutiniai pastatai - \xc5\xa0v. Martyno ba\xc5\xbeny\xc4\x8dia (1641 m.), dvibok\xc5\xa1t\xc4\x97 \xc5\xa1vent\xc5\xb3j\xc5\xb3 vart\xc5\xb3 ba\xc5\xbeny\xc4\x8dia (1649 m.) ir varpin\xc4\x97 (1680 m.). Sakoma, kad varpin\xc4\x97s laikrod\xc5\xbeiai (1638 m.) yra seniausi Rusijoje._NEWLINE_Kadangi vienuolynas pama\xc5\xbeu prarado savo religin\xc4\x99 svarb\xc4\x85, jis buvo paverstas \xc5\xbeymi\xc5\xb3 dvasinink\xc5\xb3, toki\xc5\xb3 kaip patriarchas Nikonas (1605\xe2\x80\x931681), tremties vieta. Imperatorius Pavelas I 1798 m. vienuolyn\xc4\x85 u\xc5\xbedar\xc4\x97. 1904 m. atkurta vienuolyno veikla, ta\xc4\x8diau jau po dvide\xc5\xa1imties met\xc5\xb3 u\xc5\xbedarytas bol\xc5\xa1evik\xc5\xb3. _NEWLINE_1975 m. vienuolynas paverstas muziejumi. Nuo 1991 m. jis yra Rusijos \xc5\xa0iaur\xc4\x97s nacionalinio parko dalis.'